Затое радуе, што прадпрыемствы перапрацоўчай прамысловасцi аблспажыўсаюза вырабляюць усё болей смачныя, прыгожа аформленыя кансерваваныя прадукты. Да таго ж з натуральнай мясцовай сыравiны, больш карыснай за iмпартную. На перапрацоўку iдзе лiтаральна ўсё: агуркi, таматы, капуста, бульба, яблыкi, грыбы i ягады. Мадэрнiзаваныя лiнii выдаюць тавар, якi вонкава нiчым не адрознiваецца ад замежнага. Затое каштуе дзешавей i, неаспрэчна, больш карысны. Скажам, агуркi i таматы кансервуюцца як па традыцыйных беларускiх рэцэптах, так i па замежных. Летась вiцебскiя кааператары ўкаранiлi на перапрацоўчых прадпрыемствах саленне i квашанне па венгерскай тэхналогii. I з беларускiм зместам.